रात के बाद निहिचित बा दिन होई
हो सकेला की उगतो किरिन होई
साथ देहल कठिन ह अंहरिया के
उ टाहाटह अंजोरिया त फेनु होई
देखींल सींत अरुआ के पतइन पर
लोर का ह, ई बतिया यकीन होई
गीत सुनला, सुनवला से होला दरद
बिनु दरद के त जियल कठिन होई
कवनो कवनो तरह चल रहल साँस
के बताई की कब इ उरिन होई
( पाण्डेय आशुतोष जी हिंदी आ भोजपुरी के सशक्त हस्ताक्षर रहीं. ईहा के मलकौली, बगहा, प. चंपारण, बिहार में घर बा. ईहा के भोजपुरी के पत्रिका " पुरवैया" डाइजेस्त के प्रकाशन आ संपादन कइनी. मंच से ईहा के खूब सराहना बटोरनी . भारत के सयदे कोनो मंच होखे जहाँ आपन हिंदी आ भोजपुरी के रचना ना सुनवले होखम.)
bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva mag_Deva bho_Deva